NOTĂ DE FUNDAMENTARE

Secțiunea 1

Titlul proiectului de act normativ

|  |
| --- |
| **Hotărâre a Guvernului pentru aprobarea Regulamentului-cadru privind stabilirea criteriilor pe baza cărora se stabilește procentul de majorare salarială pentru persoanele prevăzute la alin. (1) și (2) al art. 16 din Legea-cadru nr. 153/2017 privind salarizarea personalului plătit din fonduri publice, precum și condițiile de înființare a posturilor în afara organigramei în cadrul instituțiilor și/sau autorităților publice care implementează proiecte finanțate din fonduri europene nerambursabile și/sau prin Mecanismul de redresare și reziliență** |

**Secțiunea a 2-a**

**Motivul emiterii actului normativ**

|  |
| --- |
| **2.1 Sursa proiectului de act normativ**  Ordonanța de urgență a Guvernului nr. 152/2022 pentru modificarea și completarea Legii cadru nr. 153/2017 privind salarizarea personalului plătit din fonduri publice, precum și necesitatea de a consolida capacitatea administrativă a instituțiilor care implementează proiecte finanțate din fonduri europene nerambursabile și/sau în baza legilor pentru ratificarea sau aprobarea acordurilor de împrumut adoptate de Parlamentul României și reformele din cadrul Mecanismului de redresare și reziliență, precum și a instituțiilor care gestionează atât fonduri europene nerambursabile, cât și reformele din cadrul Planului național de redresare și reziliență al României, denumit în continuare PNRR.  Ordonanța Guvernului nr. 19/2023 pentru modificarea [art. 16 din Legea-cadru nr. 153/2017](https://legislatie.just.ro/Public/DetaliiDocumentAfis/190446) privind salarizarea personalului plătit din fonduri publice, precum și pentru completarea [art. 5 din Ordonanța de urgență a Guvernului nr. 155/2020](https://legislatie.just.ro/Public/DetaliiDocumentAfis/261117) privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență.  **2.2 Descrierea situației actuale**  Stimularea financiară a personalului este o măsură recunoscută pentru atragerea şi menţinerea specialiştilor în implementarea proiectelor cu finanțare din fonduri europene nerambursabile și/sau fonduri externe rambursabile, raportat la importanţa asigurării capacităţii administrative a beneficiarilor de fonduri europene și atingerea obiectivelor.  În conformitate cu prevederile art. 16 alin. (1) din Legea - Cadru nr. 153/2017 privind salarizarea personalului plătit din fonduri publice, cu modificările și completările ulterioare, personalul din instituţiile şi/sau autorităţile publice nominalizat în echipele de proiecte finanţate din fonduri europene nerambursabile și/sau fonduri externe rambursabile, precum și personalul implicat în implementarea Mecanismului de redresare şi rezilienţă prevăzut la art. 6 din Ordonanța de urgență a Guvernului nr.155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, cu modificările și completările ulterioare, aprobată prin Legea nr. 230/2021, beneficiază de majorarea salariilor de bază, soldelor de funcţie/salariilor de funcţie, indemnizaţiilor de încadrare cu până la 50%, indiferent de numărul de proiecte în care este implicat.  Această majorare se aplică proporțional cu timpul efectiv alocat activităților pentru fiecare proiect.  De asemenea, dispozițiile art. 16 alin. (10) și alin (101) din Legea - Cadru nr. 153/2017 privind salarizarea personalului plătit din fonduri publice, cu modificările și completările ulterioare, prevăd că în cadrul instituţiilor şi/sau autorităţilor publice poate fi încadrat personal cu contract individual de muncă pe durată determinată, pe posturi în afara organigramei, prin act administrativ al conducătorului instituţiei, cu scopul de a desfăşura exclusiv activităţi în cadrul proiectelor finanţate din fonduri europene nerambursabile sau fonduri aferente Mecanismului de redresare şi rezilienţă.  Potrivit art. 16 alin. (102) din același act normativ, personalului prevăzut la alin.(10) i se aplică tarifele orare prevăzute de cererile de finanțare și ghidul solicitantului – condiții generale și specifice aplicabile, cu aprobarea ordonatorului de credite în cadrul căruia este organizată echipa de proiect/unitatea de implementare a proiectului.  În conformitate cu dispozițiile art. 16 alin. (106) din Legea - Cadru nr. 153/2017 cu modificările și completările ulterioare pentru personalul încadrat cu contract individual de muncă pe durată determinată potrivit alin. (10), ocuparea posturilor se face în baza unei proceduri interne de recrutare şi selecţie, aprobată prin decizie a ordonatorului principal de credite, care să respecte cel puţin principiile transparenţei, tratamentului egal şi nediscriminării şi utilizării eficiente a fondurilor publice.  Totodată, prin Ordonanța Guvernului nr. 19/2023 pentru modificarea art. 16 din Legea-cadru nr. 153/2017 privind salarizarea personalului plătit din fonduri publice, precum și pentru completarea art. 5 din Ordonanța de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență se creează dreptul ca indemnizaţiile lunare ale preşedinţilor şi vicepreşedinţilor consiliilor judeţene şi primarilor şi viceprimarilor unităţilor administrativ-teritoriale care implementează proiecte finanţate din fonduri europene nerambursabile și/sau fonduri externe rambursabile, precum și prin Mecanismul de redresare și reziliență să se majoreze cu până la 50%.  De asemenea, conform Ordonanței Guvernului nr. 19/2023 criteriile pe baza cărora se stabilește procentul de majorare salarială pentru persoanele prevăzute la alin. (1) și (2), precum și condițiile de înființare a posturilor în afara organigramei, potrivit alin. (10) din Legea - Cadru nr. 153/2017, în cadrul instituțiilor și/sau autorităților publice care implementează proiecte finanțate din fonduri europene nerambursabile și/sau prin Mecanismul de redresare și reziliență se realizează pe baza unui regulament-cadru elaborat de Ministerul Dezvoltării, Lucrărilor Publice și Administrației și Ministerul Investițiilor și Proiectelor Europene, care se aprobă prin hotărâre a Guvernului.  Astfel, în vederea derulării în bune condiții a proiectelor cu finanțare din fonduri europene nerambursabile și/sau fonduri externe rambursabile, precum pentru implementarea Mecanismului de redresare şi rezilienţă este necesară *elaborarea unui nou Regulament-cadru* privind stabilirea criteriilor pe baza cărora se stabilește procentul de majorare salarială pentru persoanele prevăzute la alin. (1) și (2) al art. 16 din Legea-cadru nr. 153/2017 privind salarizarea personalului plătit din fonduri publice, precum și condițiile de înființare a posturilor în afara organigramei în cadrul instituțiilor și/sau autorităților publice care implementează proiecte finanțate din fonduri europene nerambursabile și/sau prin Mecanismul de redresare și reziliență *și abrogarea Hotărârii Guvernului nr. 325/2018* pentru aprobarea Regulamentului-cadru privind stabilirea condițiilor de înființare a posturilor în afara organigramei și a criteriilor pe baza cărora se stabilește procentul de majorare salarială pentru activitatea prestată în proiecte finanțate din fonduri europene nerambursabile.  **2.3 Schimbări preconizate**  Conform prevederilor art. 16 alin. (105) din Legea - Cadru nr. 153/2017 privind salarizarea personalului plătit din fonduri publice, cu modificările și completările ulterioare, prin prezentul act normativ se stabilește:  - condițiile de înființare a posturilor în afara organigramei pentru implementarea proiectelor finanţate din fonduri europene nerambursabile sau pentru implementarea Mecanismului de redresare şi rezilienţă, prin act administrativ al conducătorului instituției și/sau autorității publice care va conține cel puțin numărul și denumirea posturilor, perioada de înființare precum și nivelul de salarizare al fiecărui post, conform tarifelor orare din ghidul solicitantului – condiții generale și specifice aplicabile, astfel cum au fost aprobate în cererile de finanțare de către autoritatea finanțatoare care gestionează programul din care este finanțat proiectul, în limita bugetului aprobat;  - criteriile de acordare a procentului de majorare salarială pentru personalul cu funcția de bază în instituţiile şi/sau autorităţile publice nominalizat în echipele de proiecte finanţate din fonduri europene nerambursabile și/sau fonduri externe rambursabile, precum și în proiectele finanțate prin Mecanismul de redresare şi reziliență, proporțional cu timpul efectiv alocat activităților pentru fiecare proiect, după cum urmează:  a) până la 20 ore se acordă o majorare salarială de 10%;  b) între 21-40 ore se acordă o majorare salarială de 20%;  c) între 41-60 ore se acordă o majorare salarială de 30%;  d) între 61- 80 ore se acordă o majorare salarială de 40%;  e) peste 80 ore se acordă o majorare salarială de 50%.  - Indemnizaţiile lunare ale preşedinţilor şi vicepreşedinţilor consiliilor judeţene şi primarilor şi viceprimarilor unităţilor administrativ-teritoriale care implementează proiecte finanţate din fonduri europene nerambursabile și/sau fonduri externe rambursabile, precum și prin Mecanismul de redresare și reziliență se majorează cu până la 50% în funcție de numărul, tipul și valoarea proiectelor aflate în implementare pentru care unitățile administrativ-teritoriale au calitatea de beneficiar.  - abrogarea Hotărârii Guvernului nr. 325/2018 pentru aprobarea Regulamentului-cadru privind stabilirea condițiilor de înființare a posturilor în afara organigramei și a criteriilor pe baza cărora se stabilește procentul de majorare salarială pentru activitatea prestată în proiecte finanțate din fonduri europene nerambursabile. |
| **2.4 Alte informații**  Nu au fost identificate. |

**Secțiunea a 3-a**

**Impactul socioeconomic**

|  |
| --- |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  **3.2 Impactul social**  Prezentul act normativ nu se referă la acest subiect.  **3.3. Impactul asupra drepturilor și libertăților fundamentale ale omului -**  **3.4. Impactul macroeconomic**  **3.4.1 Impactul asupra economiei și asupra principalilor indicatori macroeconomici**  Prezentul act normativ nu se referă la acest subiect.  **3.4.2 Impactul asupra mediului concurențial si domeniului ajutoarelor de stat**  Prezentul act normativ nu se referă la acest subiect.  **3.5. Impactul asupra mediului de afaceri**  Prezentul act normativ nu se referă la acest subiect.  **3.6 Impactul asupra mediului înconjurător**  Prezentul act normativ nu se referă la acest subiect.  **3.7. Evaluarea costurilor și beneficiilor din perspectiva inovării și digitalizării -**  **3.8 Evaluarea costurilor și beneficiilor din perspectiva dezvoltării durabile -**  **3.9. Alte informații**  Nu au fost identificate. |

**Secţiunea a 4-a**

**Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri**

|  |  |  |  |  |  |  |
| --- | --- | --- | --- | --- | --- | --- |
| * În mii lei (RON) | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| **4.1. Modificări ale veniturilor bugetare, plus/minus, din care:** | - | - | - | - | - | - |
| a) bugetul de stat, din acesta:  (i) impozit pe profit  (ii) impozit pe venit | - | - | - | - | - | - |
| b) bugete locale:  (i) impozit pe profit | - | - | - | - | - | - |
| c) bugetul asigurărilor sociale de stat  (i) contribuţii de asigurări | - | - | - | - | - | - |
| d) alte tipuri de venituri  (Se va menționa natura acestora.) | - | - | - | - | - | - |
| **4.2. Modificări ale cheltuielilor bugetare, plus/minus, din care:** | - | - | - | - | - | - |
| a) buget de stat, din acesta:  (i) cheltuieli de personal  (ii) bunuri şi servicii | - | - | - | - | - | - |
| b) bugete locale:  (i) cheltuieli de personal  (ii) bunuri şi servicii | - | - | - | - | - | - |
| c) bugetul asigurărilor sociale de stat:  (i) cheltuieli de personal  (ii) bunuri şi servicii | - | - | - | - | - | - |
| d) alte tipuri de cheltuieli  (Se va menționa natura acestora.) | - | - | - | - | - | - |
| **4.3. Impact financiar, plus/minus, din care:**  a) buget de stat | - | - | - | - | - | - |
| b) bugete locale | - | - | - | - | - | - |
| **4.4. Propuneri pentru acoperirea creşterii cheltuielilor bugetare** | - | - | - | - | - | - |
| **4.5. Propuneri pentru a compensa reducerea veniturilor bugetare** | - | - | - | - | - | - |
| **4.6. Calcule detaliate privind fundamentarea modificărilor veniturilor şi/sau cheltuielilor bugetare** | - | - | - | - | - | - |
| **4.7. Prezentarea, în cazul proiectelor de acte normative a căror adaptare atrage majorarea cheltuielilor bugetare, a următoarelor documente:**  a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;  - Nu este cazul  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară.  - Nu este cazul | | | | | | |
| **4.8. Alte informații**  Conform Articolul II din Ordonanța Guvernului nr. 19/2023 pentru modificarea art. 16 din Legea-cadru nr. 153/2017 privind salarizarea personalului plătit din fonduri publice, precum și pentru completarea art. 5 din Ordonanța de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, majorările salariale se fac cu încadrarea în cheltuielile de personal aprobate prin buget, pe fiecare ordonator principal de credite. | | | | | | |

**Secţiunea a 5-a**

**Efectele proiectului de act normativ asupra legislaţiei în vigoare**

|  |
| --- |
| **5.1. Măsuri normative necesare pentru aplicarea prevederilor proiectului de act normativ**  Abrogarea Hotărârii Guvernului nr. 325/2018 pentru aprobarea Regulamentului-cadru privind stabilirea condițiilor de înființare a posturilor în afara organigramei și a criteriilor pe baza cărora se stabilește procentul de majorare salarială pentru activitatea prestată în proiecte finanțate din fonduri europene nerambursabile.  **5.2. Impactul asupra legislației în domeniul achizițiilor publice**  Prezentul act normativ nu se referă la acest subiect.  **5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE)**  **5.3.1. Măsuri normative necesare transpunerii directivelor UE**  Prezentul act normativ nu se referă la acest subiect.  **5.3.2. Măsuri normative necesare aplicării actelor legislative UE**  Prezentul act normativ nu se referă la acest subiect.  **5.4. Hotărâri ale Curţii de Justiţie a Uniunii Europene**  Prezentul act normativ nu se referă la acest subiect.  **5.5. Alte acte normative şi/sau documente internaţionale din care decurg angajamente asumate**  Prezentul act normativ nu se referă la acest subiect.  **5.6. Alte informații**  Nu au fost identificate. |

**Secțiunea a 6-a**

**Consultările efectuate în vederea elaborării proiectului de act normativ**

|  |
| --- |
| **6.1. Informații privind neaplicarea procedurii de participare la elaborarea actelor normative**  **6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate**  Prezentul act normativ nu se referă la acest subiect  **6.3. Informații despre consultările organizate cu autoritățile administrației publice locale**  Prezentul act normativ a făcut obiectul consultării structurilor asociative, respectiv Asociația Municipiilor din România, Asociația Orașelor din România, Asociația Comunelor din România și Uniunea Națională a Consiliilor Județene din România.  **6.4. Informații privind puncte de vedere/opinii emise de organisme consultative constituite prin acte normative**  **6.5. Informații privind avizarea de către:**  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi  **6.6. Alte informații**  Au fost consultate Autoritatea de Audit de pe lângă Curtea de Conturi a României, precum și Curtea de Conturi a României. |

Secţiunea a 7-a

Activităţi de informare publică privind elaborarea şi implementarea proiectului de act normativ

|  |
| --- |
| **7.1. Informarea societăţii civile cu privire la elaborarea proiectului de act normativ**  **Proiectul de act normativ a fost afișat pe site-ul Ministerului Investitiilor si Proiectelor Europene în data de 9 februarie 2023, la elaborarea acestuia fiind îndeplinită procedura stabilită potrivit prevederilor art. 7 alin. 13 din Legea nr. 52/2003 privind transparența decizională în administrația publică, republicată, cu modificările și completările ulterioare.**  **Menționăm că urgența adoptării prezentului act normativ este motivată de faptul că prevederile Ordonanței Guvernului nr. 19/2023 pentru modificarea art. 16 din Legea-cadru nr. 153/2017 privind salarizarea personalului plătit din fonduri publice, precum și pentru completarea art. 5 din Ordonanța de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, are impact direct asupra stabilirii drepturilor salariale ale personalului care implementează proiecte finanţate din fonduri externe rambursabile și/sau fonduri externe rambursabile, precum și pentru implementarea proiectelor finanțate prin Mecanismul de redresare şi reziliență. Există, astfel, necesitatea de a dispune măsurile necesare punerii în aplicare a prevederilor actului normativ invocat anterior, pentru calcularea și plata drepturilor salariale ale personalului care gestionează proiecte finanţate din fonduri externe rambursabile și/sau fonduri externe rambursabile, precum și pentru proiectele finanțate prin Mecanismul de redresare şi reziliență, în mod corespunzător.**  **În cazul neadoptării prezentului proiect de act normativ în procedură de urgență există riscul extrem de ridicat al migrarii personalului înalt calificat către instituții europene/internaționale sau organizații din mediul privat care oferă o remunerare mai avantajoasă și poate conduce la o instabilitate a aparatului tehnic din cadrul institutiilor si autorităților publice care intra sub incidența prevederilor Ordonanței Guvernului nr. 19 / 2023 cu impact major asupra implementării proiectelor finanţate din fonduri externe rambursabile și/sau fonduri externe rambursabile, precum și pentru proiectele finanțate prin Mecanismul de redresare şi reziliență.**  **7.2. Informarea societăţii civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice**  Prezentul act normativ nu se referă la acest subiect.  **7.3. Alte informații**  Nu au fost identificate. |

**Secţiunea a 8- a**

**Măsuri privind implementarea, monitorizarea și evaluarea proiectului de act normativ**

|  |
| --- |
| **8.1. Măsuri de punere în aplicare a proiectului de act normativ** Actul normativ nu se referă la acest subiect.  **8.2. Alte informaţii**  Nu au fost identificate. |

Faţă de cele prezentate, a fost elaborat prezentul proiect de **Hotărâre a Guvernului pentru aprobarea Regulamentului-cadru privind stabilirea criteriilor pe baza cărora se stabilește procentul de majorare salarială pentru persoanele prevăzute la alin. (1) și (2) al art. 16 din Legea-cadru nr. 153/2017 privind salarizarea personalului plătit din fonduri publice, precum și condițiile de înființare a posturilor în afara organigramei în cadrul instituțiilor și/sau autorităților publice care implementează proiecte finanțate din fonduri europene nerambursabile și/sau prin Mecanismul de redresare și reziliență**, care, în forma prezentată, a fost avizat de ministerele interesate şi pe care îl supunem adoptării.

|  |  |  |
| --- | --- | --- |
| **MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI**  **Attila-Zoltán CSEKE** | **MINISTERUL INVESTIȚIILOR ȘI PROIECTELOR EUROPENE**  **Marcel-Ioan BOLOȘ** | |
| Avizăm favorabil: | |
| **VICEPRIM-MINISTRU**    **Hunor KELEMEN** | **MINISTRUL FINANŢELOR**  **Adrian CÂCIU** |
| **MINISTRUL MUNCII ȘI SOLIDARITĂȚII SOCIALE**  **Marius-Constantin BUDĂI** | **MINISTRUL JUSTIŢIEI**  **Cătălin PREDOIU** |